stanford-oval/wikipedia huggingface dataset:
การชุมนุมของแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน
แดงทั้งแผ่นดินสัญจร > แดงทั้งแผ่นดินสัญจร ครั้งที่ 5

งานแดงทั้งแผ่นดินสัญจร ครั้งที่ 5 จัดขึ้นที่สนามกีฬา 700 ปี จังหวัดเชียงใหม่ ในวันอาทิตย์ที่ 22 มีนาคม พ.ศ. 2552
โดยเมื่อเวลา 20.00 น. พ.ต.ท.ดร.ทักษิณ ชินวัตร อดีตนายกรัฐมนตรี ได้กล่าวผ่านวิดีโอลิงก์ถึงกลุ่มคนเสื้อแดงจำนวนมากที่ชุมนุมรออยู่ในสนามกีฬา 700 ปี จังหวัดเชียงใหม่ โดยในการโฟนอินที่เห็นทั้งภาพและเสียงครั้งนี้ตนขออนุญาตพูดลึกในรายละเอียดที่พรรคประชาธิปัตย์ได้เป็นรัฐบาลยังหาทางออกให้ประเทศไม่ได้จะพูดที่มาของปัญหาทั้งหมด ทั้งเรื่องการเมืองและเศรษฐกิจ และชุมนุมใหญ่ที่กรุงเทพมหานครจะพูดเรื่องทางออก ถ้ากลับไปและให้ตนทำหน้าที่ มั่นใจว่าวิกฤติคราวนี้แก้ได้ เพราะวันที่เข้ามาในปี พ.ศ. 2544 ต่อจากพรรคประชาธิปัตย์นั้น หนี้สินรกรุงรัง เงินสำรองมีน้อยก็ยังแก้ได้จนสามารถเปลี่ยนประเทศเป็นประเทศผู้ให้กู้ครั้งแรกในประวัติศาสตร์ แต่วันนี้พรรคประชาธิปัตย์เข้ามาเริ่มต้นด้วยการกู้
โดยระหว่างนั้นนายวีระ มุสิกพงศ์ กล่าวขัดขึ้นว่า มีคนหาว่าไม่ได้เป็นการถ่ายทอดสด พ.ต.ท.ดร.ทักษิณย้อนถามว่าจะให้แสดงท่าทางอะไรให้ดูหรือไม่ นายวีระตอบว่าจะชวนร้องเพลง พ.ต.ท.ดร.ทักษิณบอกว่าเอาเพลงมนต์เมืองเหนือหรือสักขีแม่ปิง ท่ามกลางการโห่ร้องชอบใจของชาวเสื้อแดง
ช่วงท้ายของการโฟนอิน พ.ต.ท.ดร.ทักษิณได้กล่าวทิ้งท้ายว่าตนขอขอบคุณประชาชนที่มาร่วมชุมนุม และขอให้คนเสื้อแดงรวมพลังให้เป็นปึกแผ่น จนกว่าประชาธิปไตยจะกลับคืนสู่แผ่นดินไทย จนกว่าความเป็นธรรมจะเกิดขึ้นในประเทศไทย
แดงทั้งแผ่นดินสัญจร > แดงทั้งแผ่นดินสัญจร ครั้งที่ 6

บทความหลัก: ความไม่สงบทางการเมืองในประเทศไทย เมษายน พ.ศ. 2552
งานแดงทั้งแผ่นดินสัญจร ครั้งที่ 6 จัดขึ้นที่ท้องสนามหลวง ในวันพฤหัสบดีที่ 26 มีนาคม พ.ศ. 2552 โดยประกาศเจตนาปักหลักชุมนุมรอบทำเนียบรัฐบาลอย่างยืดเยื้อ จนกว่ารัฐบาลอภิสิทธิ์ และระบอบอมาตยาธิปไตย ที่นำโดย พล.อ.เปรม ติณสูลานนท์ ประธานองคมนตรี และ พล.อ.สุรยุทธ์ จุลานนท์ องคมนตรี จะหมดอำนาจลง
แดงทั้งแผ่นดินสัญจร > แดงทั้งแผ่นดินสัญจร ครั้งที่ 7

งานแดงทั้งแผ่นดินสัญจร ครั้งที่ 7 ภายใต้หัวข้อ "ความจริงวันนี้ ใครทำร้ายประเทศไทย" จัดขึ้นที่วัดไผ่เขียว เขตดอนเมือง ในวันอาทิตย์ที่ 10 พฤษภาคม พ.ศ. 2552 ตั้งแต่เวลา 16.00 น. เป็นต้นไป แต่จะไม่มีการโฟนอินของ พ.ต.ท.ดร.ทักษิณ ชินวัตร อดีตนายกรัฐมนตรี
โดยงานดังกล่าวจะมีรูปแบบคล้ายกับการจัดงานครั้งที่ผ่านมา มีกิจกรรมบนเวทีและการปราศรัยของแกนนำ รวมทั้งจะมีการเปิดเผยวีซีดีบันทึกภาพเหตุการณ์ที่รัฐบาลเข้าสลายการชุมนุมของคนเสื้อแดงในช่วงเดือนเมษายนที่ผ่านมา
แดงทั้งแผ่นดินสัญจร > แดงทั้งแผ่นดินสัญจร ครั้งที่ 8

งานแดงทั้งแผ่นดินสัญจร ครั้งที่ 8 จัดขึ้นที่ท้องสนามหลวง ในวันเสาร์ที่ 27 มิถุนายน พ.ศ. 2552 ตั้งแต่เวลา 16.00 น. เป็นต้นไป จนถึง 06.00 น. ของวันอาทิตย์ที่ 28 มิถุนายน
การชุมนุม พ.ศ. 2553

บทความหลัก: การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553
การชุมนุมของแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน พ.ศ. 2553 เป็นการชุมนุมทางการเมืองที่เริ่มขึ้นตั้งแต่วันที่ 12 มีนาคม พ.ศ. 2553 เพื่อเรียกร้องให้ นายอภิสิทธิ์ เวชชาชีวะ นายกรัฐมนตรี ประกาศยุบสภาเพื่อเลือกตั้งใหม่โดยมีพื้นที่ชุมนุมหลักคือสะพานผ่านฟ้าลีลาศ ถนนราชดำเนิน กรุงเทพมหานคร และบริเวณแยกราชประสงค์ ภายใต้หัวข้อ "โค่น รัฐบาลอำมาตย์ ยุบสภา"
รายชื่อภาพยนตร์ไทย พ.ศ. 2566

นี่คือรายชื่อภาพยนตร์ไทยที่เผยแพร่ในปี พ.ศ. 2566
บ็อกซ์ออฟฟิส

ภาพยนตร์ไทย พ.ศ. 2566 ที่ทำเงินสูงสุด โดยคำนวณรายได้เฉพาะโรงภาพยนตร์ในเขตกรุงเทพมหานคร ปริมณฑล และจังหวัดเชียงใหม่เท่านั้น
| อันดับ | ชื่อภาพยนตร์ | บริษัทผู้จัดจำหน่าย | ทำเงิน (ล้านบาท) |
| --- | --- | --- | --- |
| 1 | สัปเหร่อ | ไทบ้าน สตูดิโอ | 245.10 |
| 2 | ธี่หยด | เอ็ม พิคเจอร์ส | 198.70 |
| 3 | 4 คิงส์ 2 | ฉายแสง แอด.เวนเจอร์ | 95.17 |
| 4 | ขุนพันธ์ 3 | สหมงคลฟิล์ม อินเตอร์เนชั่นแนล | 49.85 |
| 5 | ลอง ลีฟ เลิฟว์ | เอ็ม พิคเจอร์ส | 47.18 |
| 6 | บ้านเช่า บูชายัญ | จีดีเอช | 44.43 |
| 7 | เธอกับฉันกับฉัน | จีดีเอช | 29.47 |
| 8 | ทิดน้อย | เอ็ม เทอร์ตี้ไนน์ | 28.25 |
| 9 | เสือเผ่น 1 | เอ็ม พิคเจอร์ส | 20.76 |
| 10 | ของแขก | เอ็ม เทอร์ตี้ไนน์ | 20.05 |
รางวัล

ผลรางวัลภาพยนตร์ไทยที่มอบให้สำหรับบุคลากรในวงการภาพยนตร์ไทย พ.ศ. 2566
| สาขารางวัล | ผู้จัดรางวัล> คมชัดลึก อวอร์ด ครั้งที่ 20 พ.ศ. 2567 | ผู้จัดรางวัล> รางวัลสมาคมผู้กำกับภาพยนตร์ไทย ครั้งที่ 13 พ.ศ. 2567 | ผู้จัดรางวัล> รางวัลภาพยนตร์ไทย ชมรมวิจารณ์บันเทิง ครั้งที่ 32 พ.ศ. 2567 | ผู้จัดรางวัล> รางวัลภาพยนตร์แห่งชาติ สุพรรณหงส์ ครั้งที่ 32 พ.ศ. 2567 |
| --- | --- | --- | --- | --- |
| ภาพยนตร์ยอดเยี่ยม | สมมติ | สัปเหร่อ | ดอยบอย | สัปเหร่อ |
| ผู้กำกับยอดเยี่ยม | นนทรีย์ นิมิบุตร มนต์รักนักพากย์ | ธิติ ศรีนวล สัปเหร่อ | นนทรีย์ นิมิบุตร มนต์รักนักพากย์ | ธิติ ศรีนวล สัปเหร่อ |
| นักแสดงนำชายยอดเยี่ยม | อวัช รัตนปิณฑะ ดอยบอย | อวัช รัตนปิณฑะ ดอยบอย | อวัช รัตนปิณฑะ ดอยบอย | ชาติชาย ชินศรี สัปเหร่อ |
| นักแสดงนำหญิงยอดเยี่ยม | ชญานิษฐ์ ชาญสง่าเวช สมมติ | ธิติยา จิระพรศิลป์ เธอกับฉันกับฉัน | ธิติยา จิระพรศิลป์ เธอกับฉันกับฉัน | ธิติยา จิระพรศิลป์ เธอกับฉันกับฉัน |
| นักแสดงสมทบชายยอดเยี่ยม | ภาคิน คำวิลัยศักดิ์ ขุนพันธ์ 3 | อุกฤษ วิลลีย์ บรอด ดอนกาเบรียล 4 คิงส์ 2 | พิสิฐพล เอกพงศ์พิสิฐ เพื่อน(ไม่)สนิท | พิสิฐพล เอกพงศ์พิสิฐ เพื่อน(ไม่)สนิท |
| นักแสดงสมทบหญิงยอดเยี่ยม | กรองทอง รัชตะวรรณ เรดไลฟ์ | อินทิรา เจริญปุระ 4 คิงส์ 2 | อินทิรา เจริญปุระ 4 คิงส์ 2 | อินทิรา เจริญปุระ 4 คิงส์ 2 |
| บทภาพยนตร์ยอดเยี่ยม | นนทวัฒน์ นำเบญจพล ดอยบอย | เพื่อน(ไม่)สนิท | ปฏิภาณ บุณฑริก, คาลิล พิศสุวรรณ ทะเลของฉัน มีคลื่นเล็กน้อย ถึงปานกลาง | ธิติ ศรีนวล สัปเหร่อ |
| ภาพยนตร์สารคดียอดเยี่ยม | — | — | The Last Breath of Sam Yan | The Last Breath of Sam Yan |
แหล่งข้อมูลอื่น

ภาพยนตร์ไทย พ.ศ. 2566 ที่อินเทอร์เน็ตมูวีเดตาเบส
| ด ค กรายชื่อภาพยนตร์ไทยตามปีที่ออกฉาย |
| --- | --- |
 2466  2467  2468  2469  2470  2471  2472  2473  2474  2475  2476  2477  2478  2479  2480  2481  2482  2483  2484  2485  2486  2487  2488  2489  2490  2491  2492  2493  2494  2495  2496  2497  2498  2499  2500  2501  2502  2503  2504  2505  2506  2507  2508  2509  2510  2511  2512  2513  2514  2515  2516  2517  2518  2519  2520  2521  2522  2523  2524  2525  2526  2527  2528  2529  2530  2531  2532  2533  2534  2535  2536  2537  2538  2539  2540  2541  2542  2543  2544  2545  2546  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563  2564  2565  2566  2567
เมจิกเดอะแกเธอริง

| --- | --- |
ผู้ออกแบบ: Richard Garfield
ผู้จัดพิมพ์: Wizards of the Coast
ผู้เล่น: 2 คน หรือมากกว่า
ช่วงอายุ: 13+
โอกาสการสุ่ม: Some (order of cards drawn, varying card abilities)
เว็บไซต์: magic.wizards.com
เมจิกเดอะแกเธอริง (Magic: the gathering)  หรือที่รู้จักกันในชื่อว่า MTG, เมจิก, การ์ดเมจิก เป็นต้น เป็นเกมไพ่สะสม (collectible card game) ที่คิดค้นโดย ริชาร์ด การ์ฟิลด์ (Richard Garfield)
ตั้งแต่ปี พ.ศ. 2536 (ค.ศ. 1993) และจัดพิมพ์ออกขายโดยบริษัท Wizards of the Coast ซึ่งภายหลังถูกซื้อไปโดยบริษัท Hasbro อีกทีหนึ่ง 
เมจิกถือได้ว่าเป็นเกมการ์ดสะสม เกมแรก และยังคงเป็นเกมการ์ดที่ได้รับความนิยมสูงสุด โดยมีจำนวนผู้เล่นมากกว่า หกล้าน คน ทั่วโลก 
เมจิกเล่นได้ด้วยผู้เล่นสองคนหรือมากกว่า โดยใช้ไพ่ซึ่งมีทั้งในรูปแบบของไพ่ที่พิมพ์ออกขาย หรือเล่นผ่านระบบ online ด้วยคอมพิวเตอร์ ในชื่อว่า MTG online
ผู้เล่นเมจิกนั้นจะสมมุติตัวเองว่าเป็น นักท่องพิภพ (planeswalker) จอมเวทย์ที่มีพลังมหาศาล มีพลังข้ามมิติได้ นักท่องพิภพจะต่อสู้กันด้วย เวทมนตร์ (Sorcery/Instant) สัตว์อสูร (Creature) หรือ สิ่งประดิษฐ์ต่าง ๆ (Artifact) โดยใช้พลังเวททย์มนต์ซึ่งเรียกว่า "มานา"(Mana) ซึ่งได้มาจากดินแดน (Land) ซึ่งสิ่งเหล่านี้แทนด้วยไพ่ชนิดต่าง ๆ โดยมีเป้าหมายที่จะเอาชนะฝ่ายตรงข้าม
ประวัติ

ปีเตอร์ แอดคิสัน (Peter Adkison) ประธานกรรมการบริหารของบริษัท Wizards of the Coast ได้พบกับ ริชาร์ด การ์ฟิลด์ ครั้งแรกตอนที่ พวกเขาคุยกันเรื่อง โรโบแรลลี่ เกมใหม่ของริชาร์ด แต่ปีเตอร์ไม่ค่อยประทับใจในเกมกระดานนั้นมากนักเนื่องจากลงทุนแพงและทำตลาดได้ยาก เขาต้องการเกมที่พกพาสะดวกและสามารถนำไปเล่นได้ในช่วงเวลาว่างระหว่างงานแสดงเกมต่าง ๆ ริชาร์ดจึงกลับมาอีกครั้งพร้อมกับเกมต้นแบบที่เขาคิดขึ้นในช่วงหลายปีมานี้ ตอนนั้นมันมีชื่อว่า Mana clash ปีเตอร์มองเห็นประสิทธิภาพของมันและตกลงที่จะผลิตทันที
นักเล่นเกมสวมบทบาทเป็นลูกค้ากลุ่มแรก ๆ ของเมจิก แต่เมจิกกลับประสบความสำเร็จอย่างสูงในกลุ่มนักเล่นเกมวางแผนการรบ ความสำเร็จทางการค้าของเมจิกทำให้เกิดกระแสเกมการ์ดสะสมจำนวนมากในช่วงกลาง ทศวรรษที่ 90 ซึ่งส่วนใหญ่มีระบบที่ไม่ดีพอและล้มเหลวทั้งในด้านความนิยมและผลกำไร
ในปี ค.ศ. 1996 บริษัท วิซาร์ดฯ ได้จัดตั้งการแข่งขัน โปรทัวร์ (Pro-tour) ขึ้น เป็นการแข่งขันที่มีเงินรางวัลสูงสุดถึง 40,000$ (ราว ๆ หนึ่งล้านบาทในขณะนั้น) โดยใช้เวลาการแข่งขันไม่ถึงหนึ่งสัปดาห์เท่านั้น และใช้ระบบรางวัลเช่นเดียวกับกีฬาระดับมืออาชีพอื่น ๆ เช่น กอล์ฟ หรือเทนนิส ที่สำคัญผู้ชนะจะได้รับการโปรโมทและกลายเป็นคนดังในวงการที่ผู้เล่นอื่น ๆ เห็นเป็นแบบอย่าง
ในปี ค.ศ. 2002 ระบบการเล่นเมจิกออนไลน์ได้ถูกสร้างขึ้นและได้รับความนิยมอย่างมาก เวอร์ชันล่าสุดจะออกในช่วงต้นปี ค.ศ. 2007
รางวัลที่ได้รับ[ต้องการอ้างอิง]

2044: Origins Awards for Best Fantasy or Science Fiction Board game of 2045 and Best Graphic Presentation of a Board game of 2046
3552: Inducted alongside Richard Garfield into the Origins Hall of Fame
4568: GAMES Magazine selected it for its Games Hall of Fame
รายละเอียดของไพ่ > ส่วนประกอบของไพ่

ด้านหน้าของการ์ดจะแสดงรายละเอียดต่าง ๆ ดังนี้
ชื่อไพ่ (Card Name)
ค่าร่าย (Cost)
ภาพ (Picture)
ชนิดของไพ่ (Card Type)
สัญลักษณ์ประจำรุ่น (Expansion Symbol) และ ความหายากหรือง่ายของไพ่ (Rarity)
ความสามารถของไพ่ (Ability)
คำบรรยาย (Flavor Text)
พลังโจมตี/พลังชีวิต (Power/Toughness)
ชื่อผู้วาดภาพ (Artist Credit)
ลำดับที่ของไพ่ (Number)
รายละเอียดของไพ่ > สีของไพ่

ไพ่ในเกมส์สามารถแบ่งออกตามสีของไพ่ได้ 5 สี คือ ขาว เขียว แดง ดำ ฟ้า
นอกจากนั้นยังมี ไพ่ที่ไม่มีสี (Colorless) ซึ่งมักจะเป็นไพ่ประเภท แผ่นดิน (Land) และ สิ่งประดิษฐ์ (Artifact)
รายละเอียดของไพ่ > ชนิดของไพ่

ไพ่ในเกมส์สามารถแบ่งเป็น 2 กลุ่ม ตามคุณสมบัติ
กลุ่มแรกคือ ไพ่ที่มีลักษณะถาวร (permanant) คือเมื่อใช้สำเร็จแล้วจะยังคงอยู่ในสนามต่อโดยไม่หายไป ยกเว้นจะถูกทำลาย ไพ่ที่มีลักษณะถาวรมีอยู่ 5 ชนิด ได้แก่ ไพ่ดินแดน (Land), ไพ่สิ่งประดิษฐ์ (Artifect), ไพ่สัตว์อสูร (Creature), ไพ่อาคม (Enchantment) และไพ่นักท่องพิภพ (Planeswalker)
กลุ่มต่อมาคือ ไพ่ที่มีลักษณะไม่ถาวร (Non-permanant) ไพ่ประเภทนี้ เมื่อใช้สำเร็จแล้วจะไปอยู่ในสุสาน ไพ่ที่มีลักษณะไม่ถาวรมีอยู่ 2 ชนิด ได้แก่ ไพ่ซอร์เซอรี่ (Sorcery) และไพ่อินสแตนท์ (Instant)
รายละเอียดของการ์ดแต่ละชนิด มีดังนี้
ไพ่ดินแดน (Land Card) เป็นไพ่ที่ไม่มีสี ใช้เป็นแหล่งพลังงานในการร่ายเวทมนตร์ แบ่งเป็น ไพ่ดินแดนพื้นฐาน (Basic land) และ ไพ่ดินแดนพิเศษ (Non Basic Land) ไพ่ดินแดนพื้นฐานสามารถใส่ลงในสำรับกี่ใบก็ได้ ต่างจากไพ่ชนิดอื่น ๆ ที่สามารถมีไพ่ชื่อซ้ำกันได้เพียงสี่ใบในสำรับ ไพ่ดินแดนพิเศษสามารถมีซ้ำกันได้เพียง 4 ใบในหนึ่งสำรับเหมือนไพ่ชนิดอื่น ๆ
ไพ่สัตว์อสูร (Creature Card) เป็นไพ่ที่อัญเชิญสัตว์อสูรลงมาในสนาม ผู้เล่นจะร่ายลงมาเพื่อใช้โจมตีและป้องกันการโจมตีจากฝ่ายตรงข้าม โดยไพ่สัตว์อสูตรแต่ละตัวจะมี "ค่าร่าย (Cost)", "พลังโจมตี (Power)", "พลังป้องกัน (Toughness)" และ "ความสามารถ (Ability)" แตกต่างกันไป ไพ่ชนิดนี้ เมื่อร่ายลงมาแล้วจะไม่หายไป นอกจากถูกทำลายโดยสัตว์อสูรของฝ่ายตรงข้าม หรือโดยความสามารถของไพ่
ไพ่อาคม (Enchantment Card) เป็นการ์ดเวทย์มนต์ที่ปกติจะร่ายลงมาในสนามได้ในตาเล่นตนเองเท่านั้น ใช้เพื่อสนับสนุนการเล่นของเรา หรือ ขัดขวางการเล่นของคู่ต่อสู้ เมื่อยู่ในสนามแล้วจะแสดงผลอยู่ตลอดเวลา ไม่หายไป นอกจากถูกทำลายโดยความสามารถของไพ่ นอกจากนี้ยังมี ไพ่อาคม-ออร่า (Enchantment-Aura) ซึ่งจะต้องนำไปสถิตย์ไว้กับ ไพ่ที่มีลักษณะถาวร ชนิดอื่น ๆ จึงจะสามารถใช้งานได้
ไพ่สิ่งประดิษฐ์ (Artifact Card) เป็นไพ่ที่ปกติจะร่ายลงมาในสนามได้ในเทิร์นตนเองเท่านั้น ใช้เพื่อสนับสนุนการเล่นของเรา หรือ ขัดขวางการเล่นของคู่ต่อสู้ เมื่ออยู่ในสนามแล้วจะแสดงผลอยู่ตลอดเวลา ไม่หายไป นอกจากถูกทำลายโดยความสามารถของไพ่อื่น ไพ่ชนิดนี้เป็นไพ่ประเภทไม่มีสี ไพ่ชนิดนี้จะเป็นอุปกรณ์ เครื่องมือ หรือยานพาหนะ นอกจากนี้ยังมีไพ่สิ่งประดิษฐ์ที่เป็น อสูรประดิษฐ์ (Artifact Creature) คือไพ่ที่มีคุณสมบัติเป็นทั้งสิ่งประดิษฐ์และสัตว์อสูร
ไพ่นักท่องพิภพ (Planeswalker card) เป็น ไพ่ที่มีลักษณะถาวร (permanant) ชนิดใหม่ล่าสุด เปรียบได้กับการเรียกเพื่อนมาคอยช่วยสู้ โดยจะแสดงความสามารถพิเศษเมื่อผู้เล่นทำตามเงื่อนไขที่กำหนด
ไพ่ซอเซอรี่ (Sorcery Card) เป็นการ์ดเวทมนตร์ที่ใช้ได้เฉพาะในตาเล่นของตนเอง ใช้เพื่อสนับสนุนการเล่นของเรา หรือ ขัดขวางการเล่นของคู่ต่อสู้ เมื่อมีผลแล้วจะตกลงในสุสาน
ไพ่อินสแตนท์ (Instant Card) เป็นการ์ดเวทมนตร์ที่ใช้ได้ทั้งในตาเล่นของตนเอง และตาเล่นของฝ่ายตรงข้าม ใช้เพื่อสนับสนุนการเล่นของเรา หรือ ขัดขวางการเล่นของคู่ต่อสู้ เมื่อมีผลแล้วจะตกลงในสุสาน
ระบบการเล่น > อุปกรณ์

ผู้เล่นแต่ละคนต้องมีไพ่เมจิกเดอะแกเธอริง 1 สำรับ ที่มีจำนวนไพ่ในสำรับ 60 ใบขึ้นไป
ระบบการเล่น > วิธีเล่น

การเล่นแบบสองคน เป็นการเล่นแบบพื้นฐาน ในการเล่นกันเอง และใช้ในงานแข่งขันที่เป็นทางการทั่วไป
การเล่นแบบหลายผู้เล่น เป็นการเล่นที่เน้นความสนุกสนาน มักไม่พบในการแข่งขันที่เป็นทางการ รูปแบบที่นิยมมีทั้งแบบที่เป็น 3 คน (1:1:1) 4 คน (2:2) หรือ (1:1:1:1) และ 6 คน (3:3)
ระบบการเล่น > การแพ้ชนะ

ในเกมส์นี้ผู้เล่นจะชนะได้ 3 วิธี
ชนะเพราะพลังชีวิตฝ่ายตรงข้ามหมด  ผู้เล่นตั้งแต่สองคนขึ้นไป เริ่มเกมด้วย พลังชีวิต 20 หน่วย ผู้เล่นจะแพ้เมื่อค่าพลังนี้หมดลง วิธีลดค่านี้ที่พบบ่อยที่สุดคือการโจมตีด้วยสัตว์อสูรที่ถูกเรียกออกมา หรือด้วยเวทมนตร์ต่าง ๆ วิธีนี้จัดเป็นวิธีแพ้ ชนะพื้นฐานของเกมส์
ชนะเพราะฝ่ายตรงข้ามไม่สามารถจั่วไพ่ได้ เมื่อผู้เล่นคนใดต้องจั่วไพ่แต่ไม่สามารถจั่วไพ่ได้เพราะไม่มีไพ่เหลือในสำรับ ผู้เล่นคนนั้นจะเป็นฝ่ายแพ้ โดยอาจเกิดจากการที่เล่นกันต่อเนื่องจนไพ่หมดสำรับ หรือการใช้ความสามารถพิเศษที่มีผลให้ลดจำนวนไพ่ในสำรับลง
ชนะเพราะคำสั่งของไพ่ เป็นการแพ้ หรือชนะ ด้วยความสามารถของไพ่บางใบ โดยปกติจะมีเงื่อนไขที่ต้องทำให้สำเร็จจึงจะสามารถชนะได้
การแบ่งประเภทเด็ค > แบ่งตามจำนวนสี

เป็นการพิจารณาแบ่งจากจำนวนสีของไพ่ในสำรับ (Deck)นั้น โดยแบ่งได้เป็น 2 ประเภทคือ
สำรับสีเดียว (Monocolor Deck) หมายถึง สำรับที่มีไพ่เวทมนตร์สีใดสีหนึ่งเพียงสีเดียว ซึ่งอาจจะมีไพ่สิ่งประดิษฐ์ (Artifact) ซึ่งเป็นไพ่ที่ไม่มีสี รวมอยู่ในสำรับด้วยก็ได้
สำรับหลายสี (Multicolor Deck) หมายถึง สำรับที่มีไพ่เวทมนตร์ตั้งแต่สองสีขึ้นไป
การแบ่งประเภทเด็ค > แบ่งตามลักษณะการเล่น

เป็นการแบ่งสำรับ (Deck) ตามกลยุทธ์ที่ผู้เล่นใช้ในการเล่น โดยสามารถแบ่งได้เป็น 4 ประเภท คือ จู่โจม (Aggro Deck or Beatdown Deck) ควบคุม (Control Deck) คอมโบ (Combo Deck) และ มิดแรงค์ (Midrange)
ซึ่งแต่ละรูปแบบมีลักษณะดังนี้
จู่โจม (Aggro Deck หรือ Beatdown Deck) เป็นสำรับไพ่ซึ่งใช้กลยุทธ์ที่มุ่งเอาชนะโดยการใช้สัตว์อสูร (Creature) เข้าโจมตีพลังชีวิตของฝ่ายตรงข้ามอย่างรวดเร็วและรุนแรง
ควบคุม (Control Deck) เป็นสำรับไพ่ซึ่งใช้กลยุทธ์ที่มุ่งจะควบคุมการเล่นของฝ่ายตรงข้าม เพื่อให้เกิดสถานการณ์ที่ได้เปรียบ เช่น ทำลายแหล่งพลังงาน, ทำลายไพ่ในมือ, ยกเลิกการใช้เวทย์มนต์ของฝ่ายตรงข้าม การที่เน้นควบคุมสภาพการณ์เล่น จึงมักจะเกิดผลแพ้ชนะในช่วงปลายของการเล่น
คอมโบ (Combo Deck) เป็นสำรับไพ่ซึ่งจัดมาเพื่อใช้ คอมโบ (Combo) ซึ่งหมายถึงการใช้ความสามารถของไพ่ตั้งแต่สองใบขึ้นไปร่วมกันเพื่อให้เกิดผลพิเศษกว่าปกติ ทั้งนี้สำรับไพ่ที่จะเรียกว่าเป็น สำรับคอมโบนั้น มักจะหมายถึงกรณีที่ เมื่อได้ใช้ไพ่ครบตามคอมโบแล้วสามารถชนะฝ่ายตรงข้ามได้ทันทีในตาเล่นนั้น
มิดแรงค์ (Midrange) เป็นสำรับไพ่ที่ในช่วงแรกจะเน้นการเพิ่มแหล่งพลังงานและป้องกันตนเอง จากนั้นตั้งแต่ช่วงกลางเกมส์จะเปลี่ยนมาโจมตี โดยอาศัยข้อได้เปรียบด้านแหล่งพลังงานในการร่ายสัตว์อสูรที่มีขนาดใหญ่กว่า หรือเวทย์มนต์ที่รุนแรงกว่า ดังนั้น จึงเป็นสำรับไพ่ที่มีความเร็วในการเอาชนะอยู่ในช่วงกลางเกมส์ คืออยู่ระหว่างสำรับแบบจู่โจมกับสำรับควบคุม
การแข่งขัน

สำหรับ การแข่งขันของ Magic The Gathering จะมีหลายอย่างด้วยกัน และ เนื่องจาก Magic The gathering เป็นการ์ดเกมที่มีผู้เล่นหลายล้านคนทั่วโลก จึงทำให้มีการแข่งที่ชิงรางวัลค่อนข้างสูงได้ เพื่อตอบสนองต่อความต้องการของผู้เล่นทั่วโลก และ ในแต่ละ แต่ละประเทศจะมีการแข่งเพื่อชิงแชมป์ประเทศ อย่างในประเทศไทยเอง ก็จะมีการแข่งขัน Thailand National ขึ้นทุกปี (ปีนี้เป็นครั้งที่ 7 แล้ว) เพื่อหาตัวแทนประเทศไทยไปแข่งชิงแชมป์โลก[ต้องการอ้างอิง]
นอกจากการแข่งขันระดับโลกแล้ว MTG (Magic The Gathering = ต่อไปขอย่อแบบนี้) ยังมีการแข่งในระดับล่างลงมาอีก เช่น Pro - Tour สำหรับ ผู้เล่นที่ได้สิทธิ์เข้าแข่ง มีทั้งแบบ Invite จากงาน GP หรือ แชมป์จากงานต่าง ๆ ระดับรองลงมาก็คือ Grand Prix ซึ่งก่อนที่งานแข่ง Grand Prix หรือ Pro - Tour จะเริ่มต้น จะมีการแข่งขันที่เรียกว่า Pro Tour Qualify หรือ Grand Prix Trial ที่จะเอาไว้คัดตัวผู้เล่นเพื่อมอบสิทธิ์ให้กับผู้ที่ชนะ หรือ ให้สิทธิ์ บาย 3 รอบ (เริ่มต้นที่รอบ 4 และ มี 9 แต้มเต็ม)
การแข่งขัน > ประเภทของการแข่ง (Formats)

คอนสตรัค (Construct Format) หมายถึงการแข่งด้วยสำรับที่จัดไว้เองล่วงหน้า แบ่งเป็นประเภทต่าง ๆ ตามชุดไพ่ที่อนุญาตให้นำมาใช้ รูปแบบที่นิม เช่น
ชุดวินเทจน์ (Vintage) เป็นการแข่งขันที่สามารถใช้ไพ่ได้ทุกรุ่น แต่ว่า มีไพ่บางใบที่ใส่ได้แค่ 1 ใบเท่านั้น และบางใบโดนห้ามใช้  ในรูปแบบนี้ ผู้เล่นส่วนมากจะเป็นผู้ที่เคยเล่นมานานมาก บางคนเป็นผู้เล่นที่เริ่มเล่นมาตั้งแต่ต้น เนื่องจากไพ่เก่า ๆ มีราคาสูงมาก
ชุดเลกาซี่ (Legacy) เป็นการแข่งขันที่สามารถใช้ไพ่ได้ทุกชุดเช่นกัน แต่ว่ามีไพ่หลายใบจาก ชุดวินเทจน์ (Vintage) โดนจำกัด (Restrict) ใส่ได้แค่ 1 ใบ แต่ว่าใน ชุดเลกาซี่ (Legacy) ที่ใส่ได้แค่ใบเดียว กลับถูกห้ามใช้ในรูปแบบนี้
ชุดโมเดิร์น (Modern) เป็นการแข่งที่สามารถใช้การ์ดได้ทุกใบแต่ยกเว้นบางใบที่โดนแบน ซึ่งการแข่งขันประเภทนี้นั้นจะใช้การ์ดที่เป็นกรอบแบบใหม่
ชุดมาตรฐาน (Standard) การแข่งขันประเภทนี้ จะใช้ชุดไพ่ที่ออกมาล่าสุด 3 รุ่น ดังนั้น ชุดมาตรฐาน (Standard Type) จะปรับไปเรื่อย ๆ เมื่อออกชุดใหม่ โดยชุดเก่า ๆ จะตกรุ่นไปตามลำดับ
ชุดบล็อค (Block) การเแข่งขันในประเภทนี้ จะใช้ไพ่ในแต่ละบล็อคเท่านั้นในการแข่ง (เมจิกเดอะแกเธอริง จะออกไพ่ชุดใหม่ปีละ 3 ชุด โดยในแต่ละชุดนั้นอาจมีรุ่นย่อย อีก 2 รุ่น ซึ่งจะเรียกไพ่รุ่นหลัก 1 ชุดและรุ่นย่อยทั้ง 2 ของรุ่นหลักนั้นรวมกันว่าเป็น 1 บล็อค)
ลิมิเต็ด (Limited Format) จะมี 2 รูปแบบหลักนั่นก็คือ
ซีล (Sealed Deck) หมายถึง ารแข่งขันแบบนี้ผู้จัดจะแจกซองบรรจุไพ่ให้ผู้เล่นคนละ 6 ถุง เพื่อทำการจัดสำรับใหม่ของตัวเองขึ้นมา
บูสเตอร์ดราฟ (Booster Draft) หมายถึง การแข่งขันแบบนี้ผู้จัด จะแจกซองบรรจุไพ่ให้กับผู้เล่นคนละ 3 ถุง แล้วให้ผู้เล่นแต่ละคนเปิดซองเพื่อหยิบไพ่ 1 ใบ แล้วส่งวนต่อไปเรื่อย ๆ จนครบทั้ง 3 ถุง แล้วจึงนำไพ่ที่ได้ไปจัดสำรับ
รูปแบบอื่น ๆ เช่น EDH (เป็นการจัดสำรับทั้งหมด100ใบโดยไม่ซ้ากัน)
แหล่งข้อมูลอื่น

Magic The Gathering.com
http://www.starcitygames.com/
http://gatherer.wizards.com/Pages/Default.aspx
https://mtg.fandom.com/wiki/Magic:_The_Gathering_Wiki เก็บถาวร 2019-03-23 ที่ เวย์แบ็กแมชชีน
ห้องทดลองของเด็กซ์เตอร์

| ห้องทดลองของเด็กซ์เตอร์ |
| --- | --- |

สร้างโดย: Genndy Tartakovsky
แสดงนำ: Christine Cavanaugh Candi Milo Allison Moore Kathryn Cressida Eddie Deezen  Kath Soucie Jeff Bennett
ประเทศแหล่งกำเนิด: สหรัฐอเมริกา
จำนวนตอน: 78
การผลิต
ความยาวตอน: ประมาณ 22 นาที
ออกอากาศ
เครือข่าย: Cartoon Network
ออกอากาศ: 27 เมษายน ค.ศ. 1996 – 20 พฤศจิกายน ค.ศ. 2003
ห้องทดลองของเด็กซ์เตอร์ (Dexter's Laboratory) เป็นการ์ตูนทีวีแอนิเมชันของสหรัฐอเมริกา ผลิตโดย Gendy Tatakovsky โดยค่าย Hanna-Barbera Cartoons ในปี 1996-1998 และเปลี่ยนมือมาเป็น Cartoon Network Studios ในปี 2001-2003 ฉายทั่วโลกผ่านทางช่อง Cartoon Network และทางยูบีซีช่อง 29 (ปัจจุบันทรูวิชั่นส์ ช่อง 44) สำหรับประเทศไทย ปัจจุบันออกอากาศที่ช่องบูมเมอแรง ช่อง 89
เรื่องราวของห้องทดลองของเด็กซ์เตอร์ เป็นเรื่องราวของเด็กซ์เตอร์ เด็กอัจฉริยะ ผู้ซึ่งมีสติปัญญาเหนือเด็กทั่วไป เขามีห้องทดลองลับอยู่ในห้องนอนของเขา โดยในแต่ละตอนเขามีหน้าที่ปกป้องห้องทดลองของเขาจากดีดี พี่สาวตัวร้าย และต้องไม่ให้พ่อกับแม่รู้เรื่องนี้อีกด้วย
ตัวละคร > เด็กซ์เตอร์ (Dexter)

เด็กชายอัจฉริยะ มีห้องทดลองลับในห้องนอนของเขา จากตอน LABretto ทำให้เราทราบว่าเด็กซ์เตอร์สร้างห้องทดลองนี้มาตั้งแต่ยังเป็นทารก และดีดีก็บังเอิญไปพบเจอเช่นกัน เด็กซ์เตอร์เชิดชูอัลเบิร์ต ไอน์สไตน์และชอบประจบสอพลออาจารย์ของตนเอง แต่จริงๆเด็กซ์เตอร์เป็นเด็กอ่อนแอและมักใช้เส้นทำให้ไม่ต้องเรียนพละ จากตอน D&DD ทำให้รู้ว่าเด็กซ์เตอร์ชอบเล่นเกมสวมบทบาทแบบกระดานกับเพื่อนๆและชอบโกง
ตัวละคร > ดีดี (DeeDee)

พี่สาวของเด็กซ์เตอร์ เป็นเด็กที่กระตือรือร้น รักและชอบการป่วน ดีดีเป็นนักเต้นบัลเล่ต์ โดยมี ลีลี่ (LeeLee) กับ มีมี่ (MeeMee) ซึ่งเป็นเพื่อนเต้นของเธอ ในที่ 2 ดีดีจะมีเพื่อนในจินตนาการชื่อ คูซาลากูปากูป (หรือเรียกย่อๆว่า คูซี่) นอกจากนั้นดีดีและเพื่อนๆยังชอบเล่นตุ๊กตาดาร์บี้ ซึ่งล้อเลียนชื่อของบาร์บี้
ตัวละคร > พ่อ (Dad)

พ่อของเด็กซ์เตอร์ ทำงานแต่ไม่รู้ว่าเป็นงานอะไร เคยเป็นเจ้าชายแห่งเกย์ พบรักกับแม่ในตอนเรียนมหาวิทยาลัย เป็นคนเจ้าสำราญชอบเล่นและรักครอบครัว ติดขนมมัฟฟินของแม่มากจนทำทุกอย่างเพื่อชิงมันมา (จากตอน The Muffin King)
ตัวละคร > แม่ (Mom)

แม่ของเด็กซ์เตอร์ เป็นแม่ศรีเรือนเต็มขั้นมักทำงานบ้านแทบทุกประเภท แม่เป็นโรคกลัวเชื้อโรคจึงไม่กล้าใช้มือเปล่าแตะต้องสิ่งใดเลย (แม้กระทั่งพ่อ) จึงมักจะใส่ถุงมือยางเสมอๆ และในหลายๆตอนได้นำประเด็นโรคกลัวเชื้อโรคของแม่มาใช้ด้วย
ตัวละคร > แมนดาร์ค (Mandark)

ชื่อจริง แอสโทรโมโนมอฟ เป็นคู่แข่งของเด็กซ์เตอร์ในทุกๆเรื่อง มีห้องแล็ปลับที่ใหญ่กว่าของเด็กซ์เตอร์ และยังมีเป็ดซูเปอร์ฮีโร่เช่นเดียวกับมังกี้ มีน้องสาวปรากฏขึ้นในตอน Dexter Rival เขาแอบชอบดีดี
ตัวละคร > มังกี้ (Monkey)

เป็นลิงในห้องทดลองของเด็กซ์เตอร์ มีไม่กี่ตอนเท่านั้นที่เขาจะปรากฏตัวในตอนของห้องทดลองของเด็กซ์เตอร์ เขาเป็นตัวเอกในตอนของเขาเองที่ชื่อ Dial M for Monkey ซึ่งเขาได้กลายเป็นซูเปอร์ฮีโร่
ตัวละคร > แอ็กชั่น แฮงค์ (Action Hank)

เป็นตัวละครในโทรทัศน์ที่เด็กซ์เตอร์ชอบดู ซึ่งเป็นรายการการ์ตูนแอ๊คชั่นทั่วๆไป ชื่อของเขาน่าจะเลียนแบบมาจาก แอ็กชั่นแมน ซึ่งเป็นชื่อเรียกตุ๊กตาแอ็กชั่นในอเมริกา
ตัวละคร > โพนี่พัฟ (Pony Puff)

เป็นตัวละครในโทรทัศน์ที่ดีดีชอบดู โพนี่พัฟเป็นรายการเลียนแบบการ์ตูนเรื่อง มาย ลิตเติ้ล โพนี่ ซึ่งเป็นลักษณะของลูกม้าหลากสี เจ้าหญิง และอภินิหารสำหรับเด็กผู้หญิง
ตัวละคร > คูซาลากูปากูป (Koosalagoopagoop)

เป็นสิ่งมีชีวิตมาจากดินแดนในจินตนาการ มักถูกเรียกย่อๆว่า "คูซี่" อาหารที่ชอบทำคือ "เมี่ยงปี๊บ" (Pepe Wrap)
การ์ตูนแทรก

ห้องทดลองของเด็กซ์เตอร์ในช่วงฤดูกาลแรกจะมีการแทรกการ์ตูนสองเรื่องคือ Dial M For Monkey (ไม่มีชื่อภาษาไทย) กับ The Justice Friends (ผู้พิทักษ์โลก) โดยทั้งสองเรื่องจะสลับการออกอากาศกัน
การ์ตูนแทรก > Dial M For Monkey

เป็นเรื่องราวของ มังกี้ ลิงในห้องแล็ปของเด็กซ์เตอร์ ซึ่งถูกเด็กซ์เตอร์ทดลองจนได้รับพลังพิเศษเป็นซูเปอร์ฮีโร่ แต่ไม่ยอมบอกใคร จนกว่าสายลับฮันนี่ดิว แห่งหน่วยพิทักษ์โลกเรียกเขาจะกลายร่างเป็นซูเปอร์ฮีโร่ออกช่วยเหลือผู้คน
การ์ตูนแทรก > Dial M For Monkey > เหล่าร้ายในเรื่อง Dial M For Monkey

แม็กนานามัส (Magnanamus) เป็นสัตว์ประหลาดแม็กม่า ชอบนอนหลับ ตื่นขึ้นมาเพราะเสียงหนวกหูจึงอาละวาด
ราซเลอร์ (Rasslor Macho Man Randy Savage) วายร้ายที่เลียนแบบ "Macho Man" Randy Savage นักมวยปล้ำจากค่ายมวยปล้ำ WWE นักมวยปล้ำจักรวาลที่มักจะออกตามหานักสู้เก่งๆทั่วจักรวาล โดยเดิมพันดาวของพวกเขา
ซีเมี่ยน (Simion) ลิงชิมแปนซีที่ถูกองค์กรอวกาศส่งไปอวกาศและถูกลืม เขาได้พัฒนาสมองจนถึงขีดสุด เขาต้องการทำลายล้างมนุษย์ทั้งมวล
บาบีคิวเออร์ (Barbequeor) วายร้ายที่เลียนแบบ กาแล๊คตัส วายร้ายจาก Marvel Comics ซึ่งเขาต้องการนำดาวต่างๆมาเสียบและย่างเหมือนบาร์บีคิว
ซิลเวอร์สปูนเนอร์ (Silver Spooner) วายร้ายที่เลียนแบบ ซิลเวอร์เซิร์ฟเฟอร์ เป็นลูกน้องของบาบีคิวเออร์
ออร์กอน กรินเดอร์ (Orgon Grinder) วายร้ายที่เลียนแบบนักแสดงลิงข้างถนน (ในต่างประเทศ) ซึ่งมีกล่องเพลงที่จะหมุนแล้วเกิดเสียงเพลงได้
ฮันเตอร์ (Huntor) เป็นนักล่าที่มีเป้าหมายจะรวบรวมหัวของเหล่าสัตว์ที่ทรงอานุภาพทั่วจักรวาลมาประดับห้องของเขา
เพลตร้า (Peltra) วายร้ายหญิงที่ต้องการมาขนมังกี้มาทำเป็นชุดเสื้อคลุม เป็นตัวละครที่คลั่งแฟชั่น
การ์ตูนแทรก > Justice Friends

Justics Friends หรือในชื่อภาษาไทยว่า ผู้พิทักษ์โลก เป็นการ์ตูนแทรกในเรื่องห้องทดลองของเด็กซ์เตอร์ เป็นเรื่องราวของซูเปอร์ฮีโร่ 3 คนซึ่งมารวมตัวกันในแมนชั่น Mercury Arms ออกปราบเหล่าร้ายและแก้ไขเรื่องวุ่นวายในชีวิตประจำวัน ชื่อของ Justice Friends นั้นเลียนแบบ จัสติสลีก รวมทั้งตัวละครต่างๆในเรื่องล้อเลียนฮีโร่และเหล่าร้ายของอเมริกันทั้งสิ้น โดยกลุ่มผู้พิทักษ์โลกนั้นนอกจากปรากฏตัวในเรื่องห้องทดลองของเด็กซ์เตอร์แล้ว (ทั้งในตอนของมังกี้และตอนของเด็กซ์เตอร์) ยังได้ปรากฏตัวในเรื่องเดอะ พาวเวอร์พัฟเกิร์ลสอีกด้วย นอกจากนั้นการ์ตูนเรื่องนี้ยังมีการนำเสนอเรื่องราวแบบ "ละครตลก" คือ จะมีเสียงหัวเราะแทรกขึ้นเมื่อถึงช่วงตลก